|  |  |
| --- | --- |
|  | **Afdeling for Pleje og Omsorg**  **Sagsbehandler**  Susanne Johansen  55 36 29 90  sujo@vordingborg.dk  13. januar 2021 |

Kære modtager af hjemmehjælp

**Vaccination mod COVID-19 tilbydes nu til borgere, der modtager hjemmepleje – efter alder og førlighed**

Sundhedsstyrelsen har udarbejdet en vaccinationskalender. Vi ved derfor ikke præcis, hvornår det bliver din tur**. Det afhænger af, hvornår vaccine kommer til Region Sjælland.**

Det er Region Sjælland, som indkalder til vaccination. Læs mere her <https://www.regionsjaelland.dk/Sundhed/covid19/vaccine/Sider/saadan-bliver-du-indkaldt-til-vaccination.aspx> og se vejledning nederst på siden.

Vaccinationen foregår på vaccinationscentre. Et af Region Sjællands vaccinationscentre ligger i Nykøbing F., et andet i Næstved.

Statens Serum Institut SSI tilbyder vaccination i eboks eller pr. brev og Region Sjælland orienterer Vordingborg Kommune om det antal vaccinationsdoser, der stilles til rådighed.

De mest sårbare borgere vaccineres først, og de første over 85-årige vaccineres lokalt på et midlertidigt vaccinationssted på Brænderigården i Vordingborg by d. 14. januar 2021.

De berørte har modtaget besked. Der vaccineres 105 over 85-årige.

Når de næste vaccinationsdoser kommer til landet, fortsættes med at vaccinere. Her hjælper medarbejderne i hjemmeplejen med at koordinere. Og administrationen i distriktet koordinerer bestilling af vaccination og kørsel for de, der ikke selv kan ved egen eller andres hjælp.

De, der kan klare transport uden hjælp fra Vordingborg Kommune, kan med fordel bestille vaccination selv, når de har fået besked i eboks eller pr. brev om, at det er deres tur.

Vordingborg Kommune tilbyder gratis kørsel til borgere, der modtager både praktisk hjælp og personlig pleje og på ingen måde kan transportere sig til et vaccinationssted ved egen kraft eller ved andres hjælp fx pårørende.

*Beslutningen er truffet i Udvalget for Sundhed, Senior og Ældre d. 12. januar 2021.*

**Bestilling af tid til vaccine online**

Du bestiller tid via hjemmesiden [www.vacciner.dk](https://www.vacciner.dk/).

* Log på med dit NemId.
* Klik på det grønne felt, ”Bestil tid”.
* Vælg hvilket vaccinationssted, du vil bestille tid på.
* Klik på den dato, du ønsker at bestille tid til.
* Klik på det klokkeslæt, du ønsker at blive vaccineret.
* Gentag bestilling for 2. stik, da vaccinen kræver to stik.
* Bekræft dine tider.

Hvis du oplever, at du ikke kan finde en ledig tid, opfordres du til at komme tilbage dagen efter. Der lægges løbende nye tider op, og alle der er blevet inviteret vil få mulighed for at blive vaccineret i den nærmeste tid.

**Bestilling af tid uden NemID**

Hvis du ikke har NemID, skal du ringe til Corona Callcenter, hvis du bor i Region Sjælland på

Telefon 70 20 42 33, alle dage kl. 9-12 og kl. 13.00-19.30

Læs mere på <https://www.regionsjaelland.dk/Sundhed/covid19/vaccine/Sider/tidsbestilling-til-vaccination.aspx>

Venlig hilsen

|  |  |
| --- | --- |
| Susanne Johansen  Ældrechef |  |